Running Up That Hill

"Running Up That Hill" (או בשמו המלא "Running Up That Hill (A Deal with God)", בתרגום חופשי לעברית: לרוץ במעלה הגבעה) הוא שיר של הזמרת האנגליה קייט בוש. השיר היה הסינגל הראשון מתוך אלבומה החמישי, Hounds of Love, משנת 1985. השיר יצא לאור בבריטניה ב-5 באוגוסט 1985. היה זה הסינגל הראשון שלה שיצא בפורמט 12 אינץ', והשיר המצליח ביותר של בוש בשנות ה-80. השיר נכנס למצעד הסינגלים הבריטי ישירות למקום התשיעי, והגיע עד למקום השלישי, מה שהפך אותו לשיר השני המצליח ביותר של בוש מבחינת מיקום במצעדים. הסינגל הצליח גם בארצות הברית, והיה לשירה הראשון שמדורג במצעדים מאז 1978. השיר הגיע ל-30 הראשונים במצעד הבילבורד הוט 100 ודורג במיקומים גבוהים במצעדי הריקודים. בוש ביצעה את השיר בהופעה חיה יחד עם דייוויד גילמור בנשף השוטר החשאי השלישי, ב-1987. צד ב' של הסינגל בגרסת ה-7 אינץ' כלל את השיר "Under the Ivy". בגרסת ה-12 אינץ' נכללו גם גרסת רמיקס וגרסה אינסטרומנטלית של השיר עצמו, כמו גם השיר "Under the Ivy". נוסף על שתי הגרסאות הללו יצאה לאור גם גרסה בהוצאה מוגבלת של 7 אינץ' עם עטיפה מתקפלת. השיר זכה לביקורות חיוביות. בביקורת בדיעבד כתבה איימי האדסון מהאתר AllMusic ש"למרות כשרונה של בוש ברגשות ויכולתה לנווט גם את הלבבות המרירים ביותר בצורה יפה, הרי שלעיתים נדירות כתבה בוש שיר שמציג את האמת בצורה כה ברוטאלית, כואבת וחושנית". ב-2012 יצא לאור רמיקס ובו הוקלטה השירה מחדש. הרמיקס הושק בטקס הסיום של אולימפיאדת לונדון. הגרסה המקורית שימשה כנעימת הפתיחה של סדרת הילדים "Running Scared" של BBC One, והושמעה מספר פעמים במהלך עונתה הרביעית של הסדרה "דברים מוזרים" של נטפליקס, מה שהוביל את השיר להצלחה מחודשת במצעדים, 37 שנה לאחר צאתו. הצלחתו בעקבות הסדרה הובילה אותו להיות מדורג לראשונה במצעד של ניו זילנד, שם נכנס לעשירייה הראשונה, ודורג מחדש במצעד האוסטרלי, הבריטי והאירי. השיר היה הראשון שבוש הלחינה עבור האלבום Hounds Of Love, ושמו המקורי היה "A Deal With God". הוא הוקלט במקור בקיץ 1983 בגרסת שמונה ערוצים באולפנה הביתי של בוש, באמצעות מכונת תופים אלקטרונית מסוג "LinnDrum", סינתיסייזר מסוג "Fairlight CMI" ופסנתר. כביתר שירי האלבום, העבודה על ההקלטה המקורית נמשכה, והיא הועברה לסלילי מאסטר של 24 ערוצים להמשך המיקס. חלק מהעבודה הושקע באפקטים נוספים בסינתיסייזר, אך מרבית הרעיונות והאלמנטים כבר היו מוכנים, כולל מכונת התופים שהוקלטה על ידי דל פאלמר, וקטע הפתיחה שכלל את אפקט הרוח ואת קולה של בוש עצמה. נציגי חברת התקליטים EMI חששו להוציא את השיר בשמו המקורי, "A Deal With God" ("עסקה עם אלוהים"), מחשש לתגובות שליליות מצד גורמים דתיים. בוש הסכימה לשנות את שם השיר, אך באלבום נכתבו שני השמות, כשהשם המקורי נכתב בסוגריים. במקור התכוונו אנשי EMI להוציא תחילה את השיר "Cloudbusting" כסינגל המוביל מהאלבום, אך בוש שכנעה אותם לשחרר את "Running Up That Hill" כסינגל הראשון מהאלבום, מאחר שלדבריה היה זה השיר הראשון שכתבה עבור האלבום, וכי הוא מייצג את רוח האלבום בצורה נכונה יותר. השיר זכה לפרשנויות שגויות, וכדבריה של בוש עצמה: ניסיתי לומר שגבר ואישה לא יכולים להבין אחד את השנייה כי אנחנו גבר ואישה. אם יכולנו להחליף תפקידים, אם יכולנו לבלות זמן מה בנעלי המגדר השני, אני חושבת שהיינו מופתעים! אני חושבת שזה יכול היה להוביל להבנה גדולה יותר. הדרך היחידה שבה חשבתי שניתן לעשות זאת הייתה... ובכן, קודם כל חשבתי על עסקה עם השטן, אבל אז חשבתי לעצמי "לא! למה לא עסקה עם אלוהים!" כי הרבה יותר עוצמתי לבקש מאלוהים לעשות איתך עסקה. עבורי השיר נקרא עדיין "עסקה עם אלוהים", כי זה השם שלו. הסבירו לנו שאם זה יהיה שם השיר, אי אפשר יהיה להשמיע אותו במדינות הדתיות. איטליה לא הייתה משמיעה אותו, צרפת לא הייתה משמיעה אותו, אוסטרליה לא הייתה משמיעה אותו! אירלנד לא הייתה משמיעה אותו, ושאנחנו עלולים להגיע למצב שחסמנו את השיר רק בגלל שהמילה "אלוהים" מופיעה בשמו. במאי 2022 זכה השיר להתעניינות מחודשת לאחר שהופיע בעונתה הרביעית של הסדרה "דברים מוזרים" של "נטפליקס", בה היווה חלק משמעותי מפסקול העונה ומרכיב מהותי בעלילתה. בוש ידועה כמי שאינה מאשרת שימוש ביצירותיה, אך במקרה זה הסכימה באופן חריג, בהיותה מעריצת הסדרה. מיד לאחר הקרנת הבכורה של העונה דיווח שירות הסטרימינג "ספוטיפיי" על עלייה של 9,900% בהשמעות השיר בארצות הברית. ב-3 ביוני 2022 נכנס השיר מחדש למצעד הסינגלים הבריטי במקום השמיני, והגיע למקום השני בשבוע העוקב. ג'יימס מאסטרסון, אנאליסט מצעדים מ-"Chart Watch" ציין שהשיר יכול היה להגיע למקום הראשון, אך משום שמדובר בשיר ישן שנכנס למצעד מחדש, הופעל חוק של חברת המצעדים הרשמית לפיו 700 אלף ההאזנות היומיות לשיר חולקו בפקטור שחישב אותן כפחות מ-400 אלף ההאזנות שהיו לשיר שצעד במקום הראשון (השיר "As It Was" של הארי סטיילס). חברת התקליטים של בוש, EMI, הגישה בקשה לפיו החוק יושעה במקרה זה, לאור הפופולריות המתמשכת של השיר הן במכירות והן בשירותי הזרמת המדיה, והבקשה אושרה ב-11 ביוני. ב-17 ביוני הגיע השיר למקום הראשון במצעד הסינגלים הבריטי, והיה בכך לשיר הראשון של בוש שמגיע להישג מאז "Wuthering Heights" שעשה זאת ב-1978. ב-1 ביולי הגיע השיר בפעם השלישית ברציפות למקום הראשון במצעד האירי במצעד של הממלכה המאוחדת. השיר הגיע למקום הראשון גם באוסטרליה, בלגיה, אירלנד, ליטא, לוקסמבורג, ניו זילנד, שוודיה, ושווייץ. ב-11 ביוני 2022 השיר חזר גם למצעד הבילבורד הוט 100 האמריקאי, במקום השמיני, מקום גבוה יותר מהמקום ה-30 שאליו הגיע כשצעד במצעד ב-1985. השיר הפך בכך גם לשירה של בוש שהגיע למקום הגבוה ביותר במצעד עד כה. בשבוע שלאחר מכן הגיע השיר למקום הרביעי, ולאחר מכן טיפס למקום השלישי. בנוסף הגיע השיר למקום הראשון במצעד השירים האלטרנטיביים החמים של הבילבורד ובמצעד שירי הרוק והאלטרנטיבי החמים של המגזין, ולמקום ה-26 במצעד רשימת ההשמעה האלטרנטיבית, השיר הראשון שלה שנכנס למצעד האלטרנטיבי מאז "Rubberband Girl" ב-1994. הטריילר של חלקה השני של העונה הרביעית של "דברים מוזרים" הכיל רמיקס תזמורתי לשיר, שנוצר במיוחד עבורו, ושימש גם בפרק הסיום, "The Piggyback". מידע על היצירה "Running Up That Hill" באתר מיוזיק בריינז גרסאות נוספות ל"Running Up That Hill" באתר SecondHandSongs סרטון השיר "Running Up That Hill" באתר יוטיוב "Runnin up That Hill - Kate Bush". Allmusic. נבדק ב-4 ביוני 2022. {{cite web}}: (עזרה) "TV CREAM WILL RETURN". נבדק ב-18 בנובמבר 2016. {{cite web}}: (עזרה) "The 'Stranger Things' Season 4 Soundtrack Is the Ultimate Love Letter to the 1980s". נבדק ב-27 במאי 2022. {{cite web}}: (עזרה) Cordero, Rosy (29 במאי 2022). "'Stranger Things' Pushes Kate Bush's 1985 Single 'Running Up That Hill' To No. 1 On iTunes". Deadline Hollywood. נבדק ב-29 במאי 2022. {{cite web}}: (עזרה) זינוק של 8,000 אחוז: קייט בוש הפכה ללהיט באיחור של 37 שנה, באתר ynet, 4 ביוני 2022 "Top 100 Singles (January 5–December 28, 1985)" (PDF). Music Week: 10. 18 בינואר 1986. נבדק ב-3 ביוני 2022. {{cite journal}}: (עזרה) Thompson, Graeme (26 באוגוסט 2014). ""This girl is very, very tough…" The untold story of Kate Bush's Hounds Of Love". Uncut. נבדק ב-5 ביוני 2022. {{cite journal}}: (עזרה) Radio 1 Classic Albums interview with Richard Skinner aired 26 January 1992 Whatley, Jack. "The Story Behind The Song: 'Running Up That Hill (Deal With God)' Kate Bush's bargain". Far Out. Simpson, Dave (31 במאי 2022). "The strangest thing? Why Kate Bush is back at the top of the charts. Thanks to the Netflix show Stranger Things, the 80s classic Running Up That Hill has found a new audience. And it's not the only 40-year-old hit the show could revive". The Guardian. {{cite web}}: (עזרה) Tangjay, Jazz (1 ביוני 2022). "How 'Stranger Things' Landed Kate Bush's 'Running Up That Hill'". Variety. {{cite web}}: (עזרה) "Get Ready For 'Stranger Things 4' Volume 2 With Our Upside Down Playlist Made Just For You". Spotify. 29 ביוני 2022. ארכיון מ-6 ביולי 2022. {{cite web}}: (עזרה) "Official Singles Chart Top 100 | Official Charts Company". Official Charts. "Week Ending June 9th 2022". Masterton, James. "Week Ending June 16th 2022". James Masterton's Chart Watch UK. Savage, Mark (14 ביוני 2022). "Kate Bush heading to number one after chart rule reset". BBC News. {{cite news}}: (עזרה) "Kate Bush becomes 3 x Official Charts Record Breaker as Running Up That Hill lands at Number 1". www.officialcharts.com (באנגלית). "Kate Bush fends off competition from Beyoncé to land third week at Number 1 on Irish Singles Chart". Official Charts. 1 ביולי 2022. {{cite web}}: (עזרה) "Kate Bush's Running Up That Hill claims a second week at Number 1 on Official UK Singles Chart". Official Charts. 24 ביוני 2022. {{cite web}}: (עזרה) "ARIA Top 50 Singles Chart". Australian Recording Industry Association. 13 ביוני 2022. {{cite web}}: (עזרה) "Belgium Songs, Retrieved 2022/06/18". Billboard. "Official Irish Singles Chart Top 50". Irish Recorded Music Association. 17 ביוני 2022. {{cite web}}: (עזרה) "2022 23-os savaitės klausomiausi (TOP 100)" (בליטאית). AGATA. 10 ביוני 2022. {{cite web}}: (עזרה) "Luxembourg Songs: Week of June 18, 2022". Billboard. "NZ Top 40 Singles Chart". Recorded Music NZ. 13 ביוני 2022. {{cite web}}: (עזרה) "Veckolista Singlar, vecka 23". Sverigetopplistan. Trust, Gary (6 ביוני 2022). "Harry Styles Holds Atop Billboard Hot 100 With 'As It Was,' Kate Bush's 'Running Up That Hill' Hits Top 10". Billboard. {{cite journal}}: (עזרה) Trust, Gary (13 ביוני 2022). "Harry Styles' 'As It Was' Keeps Atop Billboard Hot 100, Kate Bush's 'Running Up That Hill' Hits Top Five". Billboard (באנגלית אמריקאית). {{cite journal}}: (עזרה) Rutherford, Kevin (13 ביוני 2022). "Kate Bush's 'Running Up That Hill' Climbs to No. 1 on Hot Rock & Alternative Songs Chart". Billboard. {{cite journal}}: (עזרה) Stranger Things 4 | Volume 2 Trailer | Netflix, YouTube